Sakai boğazı
Sakai boğazı (yap. 境水道) — Honşu adasındakı Şimane (Şimane prefekturası) və Yumigahama (Tottori prefekturası) yarımadaları arasındakı boğaz. Nakaumi gölü ilə Yaponiya dənizini birləşdirən boğazın köhnə adı Nakaenosetodur. Boğazın uzunluğu təqribən 7 km, eni 200–600 m, dərinliyi 7–9 m-dir. "İzumo Fudoki" salnamələrində Tonoenosaki kimi xatırlanır. 1972-ci ildə böğaz üzərində uzunluğu 1714 m olan Sakai-Suido-Ohaşi körpüsü inşa edilir. Boğaz Xiya çay sisteminin bir hissəsidir. Boğazın cənub sahilində Sakaiminato şəhəri yerləşir.